alexandrainst/scandi-wiki huggingface dataset:
Øerne

Øerne kan ha fleire tydningar:

 Stadnamn
 Øerne (Ebeltoft Sogn) – ein bebyggelse og eit ejerlav i Ebeltoft Sogn, Syddjurs Kommune
 Øerne (Tikøb Sogn) – ein bebyggelse i Tikøb Sogn, Helsingør Kommune

 Annan definisjon
 Øerne: Danmarks øer generelt. 
 Sjælland og øerne: Sjælland, Møn, Lolland-Falster og Bornholm
 Fyn og øerne: Fyn, Langeland, Tåsinge, Ærø og de øvrige øer i Det Sydfynske Øhav

 Sjå òg
 Østifterne

Danmarks subnasjonale einingar
Østjylland

Østjylland er den austlege delen av halvøya Jylland med Aarhus som den største byen.

Østjylland har aldri vore ein administrativ region. Området er tradisjonelt avgrensa mot nord av Mariager Fjord og mot sør av Kolding Fjord eller grensa til Sønderjylland. Andre grenser er meir uklare. Grensa mot Vestjylland går tradisjonelt ned gjennom Jylland langs hovedvej 13, tidlegare hærvejen, og den jyske højderyg, der den omtrent følger grensa mellom dialektene østjysk og vestjysk.

Østjylland overlappar delvis med dei nyare omgrepa Midtjylland og Sydjylland. Nokre oppfattar såleis Silkeborg (og især Viborg) som Midtjylland, andre som Østjylland eller som begge delar. Mot sør vil langt dei fleste rekne Horsens til Østjylland, medan Vejle og Kolding kan bli rekna til Øst- og/eller Sydjylland.

Endeleg kan ein i geografisk forstand tale om ein østjysk landskapsform og købstadstype, som strekker seg frå Hobro til Egernførde og Kiel.

Det tidlegare Århus Amt, omtrent svarande til Århus Stift, var identisk med dekningsområdet for TV 2/Østjylland og DR's Østjyllands Radio.

Kommunar 
Kommuner i dækningsområdet for TV 2/Østjylland og DR's Østjyllands Radio.

Byregion Østjylland 

I Landsplanredegørelsen for 2006 frå Miljøministeriet stod det:

Østjylland er ved at udvikle sig til et sammenhængende område med stor befolkningstilvækst og arbejdsdeling mellem byerne i bybåndet, der strækker sig fra Kolding til Randers. Ja, man kan endda på sigt se konturerne af en ny millionby i Danmark.

Dette vart grunnlaget for, at omgrepa Den Østjyske Millionby, Byregion Østjylland og Det østjyske bybånd vart skapt. Kommunane i området danna ei styringsgruppe og stod i 2008 bak "Vision Østjylland", der Aarhus vart omtalt som ein by med svake teikn på verdsbystatus i likskap med f.eks. Antwerpen, Glasgow, St. Petersborg og Torino.

Infrastrukturkommissionen hadde i sin rapport òg fokus på området og samanlikna den noverande situasjonen i Østjylland med situasjonen i hovedstadsområdet før den første fingerplan.

Referansar

Bakgrunnsstoff 
 Befolkningsopgørelser i Region Midtjylland
 http://www.trafikdage.dk/doks/endeligtpaper/tdpaper107.pdf 
 http://jp.dk/indland/aar/article1226851.ece 

Jylland
Dansk geografi
Clare Bice

Clare Bice () var ein kanadisk kunstnar, kurator, og barnebokforfattar og 
-illustratør.

Bice vart fødd i Durham i Ontario og voks opp i London i Ontario. Han tok ein Bachelor of Arts-grad i historie og engelsk ved University of Western Ontario i 1928. Frå 1930 til 1932 studerte han ved Art Students League of New York og Grand Central School of Art i New York. Hans kunstnarlege arbeid inkluderer landskaps-, portrett- og stillebenmåleri. Frå 1940 til 1972 var han kurator ved  Williams Memorial Art Gallery and Museum (no Museum London).

Han skreiv og illustrerte fem barnebøker:
 Jory's Cove (1941)
 Across Canada: Stories of Canadian Children (1949)
 The Great Island (1954)
 A Dog for Davie's Hill (1956)
 Hurricane Treasure (1965).

Bice illustrerte seks bøker av den kanadiske forfattaren Catherine Anthony Clark (1892–1977): The Golden Pine Cone (1950), The Sun Horse (1951), The One-Wing Dragon (1955), The Silver Man (1958), The Diamond Feather (1962), og The Hunter and the Medicine Man (1966).

Clare Bice var medlem av Ontario Society of Artists som er Canadas eldste framleis eksisterande "art society" - kunstforeining. Frå 1967 til 1970 var han president i Royal Canadian Academy of Arts.

I 1973 vart Clare Bice tildelt Order of Canada «for his contribution to the fine arts as painter, author-illustrator and gallery director».

Omsett til norsk
 Canada rundt - Forteljingar om kanadiske gutar og gjenter, omsett av Eli Oftedal, Det norske samlaget, Oslo 1951.

Referansar

Bakgrunnsstoff 
 Clare Bice at Museum London 
 Clare Bice på Bibsys

Fødde i 1909
Døde i 1976
Kanadiske forfattarar
Kanadiske kuratorar
Kanadiske illustratørar
Kanadiske målarar
Members of the Order of Canada
Folk frå London, Ontario
University of Western Ontario alumni
Members of the Royal Canadian Academy of Arts
Gyrihaugen

Gyrihaugen (682 moh.) er ein kolle som ligg vest for Lauvlia på Krokskogen i Nordmarka, og aust for Steinsfjorden i Ringerike kommune. Gyrihaugen er godt synleg frå store delar Ringerike kommune og Hole kommune. Kollen er ein av dei høgaste toppane på Krokskogen. Frå sjølve toppen er det vid utsikt der ein mellom anna kan sjå Oslofjorden, Gaustatoppen, Blefjell og Norefjell.

Opp frå austsida av Steinsfjorden går det ein blåmerka sti til toppen via Mørkegånga. Sjølve Mørkegånga er eit trangt og mørkt gjel med stupbratte veggar. Inne i sjølve renna er det ein stålvaier til å halde seg i, då det fleire stader er nokre bratte opptak. 

Gyrihaugen har fleire gonger vore kjentmannspost på Krokskogen, seinast i 1998 – 2000. 

På 1950-talet oppretta Forsvaret ein mikrobølgeradiosendar på toppen som ledd i det å skape eit militært radionett over heile landet. Etter kvart har det komme til fleire militære installasjonar.

Geologisk sett så er sjølve toppen og platået rundt danna av harde permiske basaltar. Desse ligg som eit dekke over mykje eldre og mjukare skiferlag. Overgangen mellom desse laga blir lett synleg i form av den bratte kanten som åsrekka dannar mot vest.

Bakgrunnsstoff 
Bilde av Gyrihaugen og omtale på siden www.kjentmannsmerket.org 
Gyrihaugen i Markadatabasen 
Utsikt frå Gyrihaugen
FFIs historie nr 4, Radiostasjoner

Nordmarka
Geografi i Ringerike
Norderhov
Oppkuven

Oppkuven (704 moh.) er ein kolle som ligg aust for Gyrihaugen og Lauvlia på Krokskogen i Nordmarka, i Ringerike kommune. Oppkuven er den høgaste toppen på Krokskogen, og ein av dei høgaste i heile marka. Oppkuven høyrer til Oppkuven-Smeddalen naturreservat.
For å komme til Oppkuven er det best å gå frå Heggelia. For å kunne komme til Heggelia kan ein gå eller sykle frå Damtjern eller gå eller gå på ski frå Lauvlia.
Frå Oppkuven er det god utsikt der du kan sjå over heile Nordmarka, Oslo, Norefjell og Ringkollen. 

På Oppkuven finn ein eit av Noregs eldste grantre, Gamla på Oppkuven.
Det vart undersøkt i 2003 og vart då estimert til å vere 458 år gamalt.

Kjelder

Nordmarka
Geografi i Ringerike
Norderhov
Oppkuven-Smeddalen naturreservat

Oppkuven-Smeddalen naturreservat (4 105 dekar) er ein lite påverka grenselokalitet for subalpin barskog) vart oppretta 23. juni 1995 og ligg på Krokskogen i Ringerike kommune. Oppkuven (704 moh.) er ein av dei høgaste toppane i Nordmarka med vid utsikt i ulike himmelretningar. Toppartiet er småkupert med kollar, myrdrag og småvatn. Smeddalen skjær inn i Oppkuven-massivet som ein trong sprekkedal frå aust-nordaust. Skogbildet er dominert av storvokse, gammal gran. Området utgjer eit vakkert og eigenarta skoglandskap i Nordmarka. Dei botaniske verneverdiane er særs høge i Markasammenheng.

Den såkalla Gamla på Oppkuven er eit av Noregs eldste levande grantre, rekna med å vere heile 458 år gammal i 2003. Då ho vart oppdaga i 1994 trudde ein at treet kunne vere Nordens eldste gran (Rolstad et al. 1996), men så fann M. Niklasson og T. Zielonka ei eldre gran i Vilhelmina i Nord-Sverige som ein reknar med er heile 587 år (ref. Svensk Botanisk Tidskrift, 1999, vol 93, s. 287-293). I Rollag finst det dessutan eit par grantre  som òg er eldre, den såkalla Minneskleivgrana (ca. 479 år) og Dyrenatten-grana (ca. 473 år). På Oppkuven finn ein òg Smaltjernsgrana (ca. 425 år) og Gjelleråsen-grana (ca. 411 år).

Kjelder 
Denne artikkelen bygger på «Oppkuven-Smeddalen naturreservat» frå ,  den 22. juli 2012.  
 
 Direktoratet for naturforvaltning, faktaark

Nordmarka
Naturreservat på Ringerike
Verneområde på Ringerike
Norderhovs geografi
Verneområde oppretta i 1995
Ivarsøyo

Ivarsøyo er ei øy i Fitjar kommune i Fitjarøyane, vest for sjølve Fitjar sentrum. 

Garden på øya er truleg den eldste i Fitjarøyane. Her er ikkje gjort nokre fornfunn som tidfestar garden, men ein har funne ei steinøks og ei hakke av grønstein.

Geografi 
Ivarsøyo ligg med Engesundøyo, Gloppholmen og Litla Eldøy i aust, Hjelmen i søraust, Straumøyo i sørvest, Ålforo, Avløypet og Longøyo i vest og Siglo i nord. 

Øya har eit areal på 3,2 km², er 4,2 km lang og kring 1,3 km på det breiaste. 

Det høgaste punktet på øya er Storhaugen på 75 meter over havet. Det ligg tre større vatn på øya, Ivarsøyvatnet, Botnavatnet og Sætravågsvatnet.

Namn 
Første delen av namnet kjem av mannsnamnet Ivar. Namnet har gjennom hundreåra vorte skrive forskjellige, frå Iffuersøen i 1597, Yffuersøen i 1605, Iffuersøennn i 1610, Iffrsøenn i 1611, Iffersenn i 1612, Iffersøen i 1630, Ifuersøen i 1668, Iversøyen i 1701, Iversøen i 1715, Ivarsøen i 1890. Namnet vert no skriven Ivarsøy, som òg er slektsnamnet frå staden.

Namnet vart første gongen nemnd i dokument i 1597.

Historie 
Ivarsøyo høyrde truleg til Fitjargarden i gamal tid, så kongen var då eigar. Ein gong i mellomalderen vart Allehelgensgodset og Utstein klostergodset slått i saman til eit len. I 1670- og 1680-åra kjøpte gjestgjevaren i Engesund Ivarsøyo med Engesund og garden vart driven av gjestgjevarane ei tid, frå 1772 til 1776 då brukarane kjøpte. Seinare har brukarane vore sjølveigarar. 

Gjestgivarstaden Engesund låg under Ivarsøy. Garden hadde ei kvern, og frå Litlavatnet på øya til Ivarsøyvågen var vassføringa nok til ei flaumkvern. Jorda var ring og tungbrukt, men var bra til kornavl. 

I følgje segna budde den første manne i Ivarsøyo, Ivar, i Gulluro, som ligg før ein kjem inn på Ivarsøyvågen frå Fitjar på sørsida. Her er de tein del murar etter hus. Segna seier at Ivar drukna i Ivarsøyvatnet.

Kjelder 
 

Gardar på Fitjar
Fitjarøyane
Bærumsmarka

Bærumsmarka er eit område som er avgrensa av det tettbygde området i Bærum i sør, Sørkedalen i aust, Lommedalen i vest og Krokskogen i nord.

Bærumsmarka blir rekna som ein del av Oslomarka. Geologisk høyrer området til Oslofeltet, og Bærumsmarka fell omtrent saman med Bærumskalderaen.

I 1985 vart foreininga Bærumsmarkas Venner skipa. Foreininga arbeider for å ta vare på Bærumsmarka og hindre framtidig utbygging og for å fremme bruken av Bærumsmarka. 

Elver i Bærumsmarka: 
Sandvikselva, Lomma, Isielva.

Referansar 

Trygve Christensen: Bærumsmarka før og nå. Eige forlag Oslo 1999. ISBN 82 992916 2 3

Bakgrunnsstoff 

 Skiforeningens presentasjon av Bærumsmarka i Markadatabasen 
 Trygve Christensen: Bærumsmarka. Gyldendal Oslo 1988. ISBN 82-05-17714-7

Bærumsmarka
Geografi i Bærum
Innavl

Innavl er genetisk skylde individ av ein art som økslar seg, eller sjølvmjøling hjå planter. Individ som er skylde deler gjerne mykje av det genetiske arvematerialet, slik at avkom av dei vil syna liten genetisk variasjon. Dette aukar sannsynet for at avkomet arvar to lyteberande recessive allel frå foreldra, slik at lyte som kan henda ikkje var verksame i foreldra vert verksame i avkomet. Ålment sett fører innnavl til nedgang i vekstkraft, leveevne og grøderikdom.

Mange dyr har utvikla åtferd for å minska innavl, til dømes ved at eitt av kjønna dreg lengre bort frå fødestaden enn det hitt. Ofte dreg hannane hjå pattedyr bort, medan det ofte er hoene som dreg bort hjå fuglar. Dessutan har mange høgre planter mekanismar for å hindra sjølvmjøling.

Innavl over lengre tid fører til at dei lyteberande recessive allela vert luka bort til ein slik grad at lokal innavl ikkje lenger er skadeleg i seg sjølv, eller mindre skadeleg enn det kunne ha vore. Dette kan henda ved det ein kallar genetiske flaskehalsar, der populasjonen av ein art vert redusert til eit kritisk steg. Ein slik nedgang råka til dømes gepardane under siste istida, og gepardar har framleis i dag særskilt låg genetisk variasjon.

I husdyr- og plantebetring vert det drive systematisk med innavl mellom utvalde individ for å reindyrka ynskte eigenskapar.

Kjelder 

Genetikk
Populasjonsgenetikk
Avl
Incest
Bærumsmarkas Venner

Bærumsmarkas Venner vart oppretta i 1985 for å verne Bærumsmarka mot utbygging. I tillegg arbeider foreninga med kulturminnervern, vedlikehald av stinettet og høyringsuttalar med omsyn til offentlege og private inngrep i marka.

Lokalhistorikaren Trygve Christensen var den første leiar av Bærumsmarkas Venner som sidan 2004 er leia av Stig O. Kapskarmo. Leiar sidan 2010 er Yngve Trulsrud Vethe Ludvigsen.

Bærumsmarkas Venner
Bærumsmarkas Venner
Skipingar i 1985
Date with IKEA

«Date with IKEA» (engelsk for Date med IKEA) er ein song av den amerikanske musikkgruppa Pavement. Songen er med på albumet Brighten the Corners frå 1997.

Kjelder
Denne artikkelen bygger på «Date with IKEA» frå ,  den 22. juli 2010.

Fotnotar

Singlar frå 1997
USA-amerikanske songar
Engelskspråklege songar
Ringkollen

Ringkollen er eit populært hytte- og friluftsområde som ligg på Krokskogen og høyrer til Ringerike kommune. Toppen av Ringkollen blir kalla Ringkolltoppen (702 moh.). Området Ringkollen er ikkje presist definert, men jamnast reknar ein med det kringliggande området frå Jaklefoss og inn til Øyangen. Ein kan nå Ringkollen med bil via ein bomveg. Vinterstid blir det òg sett opp rutebuss dit frå Hønefoss.

Tidlegare var Ringkollen eit seterområde.

Ringkollen er populært både sommar og vinter. Sentralt ligg ein stor parkeringsplass og like ved ligg Ringkollstua, eit hoppanlegg (k5, 10, 17, 27 og 40), eit lite alpinanlegg og eit lite sportskapell. Om vinteren er Ringkollen eit populært utgangspunkt for skiturar inn i Nordmarka. Om sommaren er det eit populært utgangspunkt for fotturar og sykkelturar i det same området. Mange av småvatna har dessutan populære bade- og fiskeplassar. Sidan Ringkollen ligg forholdsvis høgt, har området stabile snøtilhøve om vinteren, og ein kan ofte stå på ski til i slutten av april månad.

Merk at Ringkollen ikkje er ein del av Krokskogen.

Kjelder
 Ringerike 1977
 Turistforeninga

Sjå òg 
 Ringkolltoppen
 Ringkollen kapell
 Ringkollen Skiklubb

Nordmarka
Norderhov
Fjell i Viken
Geografi i Ringerike
Ringkolltoppen

Ringkolltoppen er toppen på Ringkollen og ligg nordvest i Nordmarka i Ringerike kommune. Toppen er på 701,2 moh. og er ei av dei fem høgdene i Nordmarka som er over 700 m.

På toppen hadde Luftforsvaret ein peilestasjon etter krigen. I tillegg var det oppført ei ulovleg hytte og ikkje minst vart det frakta eit fly, Vampirjager, opp på toppen der det stod på ein sokkel.

Det utsikt over Tyrifjorden og Randsfjorden. På klåre dagar kan ein sjå heilt til Valdres, Norefjell, Gaustatoppen og i sjeldne tilfelle Hallingskarvet.

Kjelder
 Øyangen vel
 Skiforeninga
 Osloguide

Fjell i Viken
Norderhov
Nordmarka
Geografi i Ringerike
Hisøy kyrkje

Hisøy kyrkje ligg på Hisøy i Arendal kommune i Agder og er soknekyrkje for Hisøy sokn.

Dette er ei krosskyrkje i empire frå 1849 som vart oppført etter teikningar av Gustav Adolph Lammers.
Kyrkja er i tømmer og har 500 plassar. Ho har aksialt plassert tårn med to kyrkjeklokker frå Sundsvall i Sverige. Dei er frå 1849 og har innskrifta «Hiisøe Kirke 1849» og «Gjuten af A.P. Linderberg i Sundsvald».

Altartavla er måla av Christen Brun frå Bergen og har motivet «Jesus i Getsemane». Ho er frå 1861. Både preikestolen og døypefonten er i tre frå 1849 og er skåre av Torkildsen. Orgelet er relativt nytt, frå 1982, og kjem frå Bruno Christensen. 

Kyrkja har eit votivskip frå 1860, etter tradisjonen er dette fregatten Himalaya. Votivskipet er i verkelegheita kjøpt frå utlandet i 1860 og er ein klipparmodell.

Kjelder 
 
 
 Kirkeskip, Hisøy kirke frå DigitaltMuseum

Bakgrunnsstoff 
 
 

Krosskyrkjer i Noreg
Kyrkjer i Arendal
Kulturminne i Arendal
Kyrkjer i Arendal prosti
Norske kyrkjer frå 1849
Vivendi Games

Vivendi Games, tidlegare kjend som Vivendi Universal Games, var behaldningsselskapet for Sierra Entertainment og Blizzard Entertainment. Vivendi Games vart skipa som Vivendi Universal Games etter at Vivendi kjøpte Universal Studios på byrjinga av 2000-talet. Før dette var Vivendi Universal Games kjend som Universal Interactive Studios. Kjende spel av Viviendi Games er m.a.
Crash Bandicoot, Spyro the Dragon, King's Quest og Space Quest.

Kjelder

 Heimesida til Vivendi

Dataspelutviklarar
Ringkollstua

Ringkollstua er ei turisthytte og ein serveringsstad på Ringkollen i Nordmarka, i Ringerike kommune. Dagens hytte vart bygd i 1993 og ligg 600 moh. og står på Statens grunn.

Gamle Ringkollstua 
Gamle Ringkollstua vart bygd i 1895, og stod der Ringkollen kapell står i dag. Bygginga var ei følgje av etableringa av Hønefoss og Omegn Turistforening i 1893. Foreininga kjøpte tomta i 1894, på det som heitte «Germundboseter» og året etter vart den første hytta sett opp. Det offisielle namnet var «Ringkollen Turisthotell», men ho gjekk under namnet «Turisten». Bygninga vart bygd ut i fleire omgangar, og vart etter kvart både ein overnattingsstad og kafé. I 1949 kjøpte Skiforeninga Ringkollstua.

Brann og gjenoppbygging 
Hausten 1970 brann Ringkollstua ned til grunnen. Først i 1976 vart branntomta rydda, og det vart etter kvart bestemt å byggje eit kapell på branntomta. Ringkollen kapell vart bygd i 1982, men den nye Ringkollstua vart ikkje bygd før i 1993, der ho står i dag.

Dagens situasjon 
Ringkollstua er eigd av Ringkollstua AS. Dei hadde òg ansvaret for drifta. Våren 2007 varsla styret i driftsselskapet at dei må leggje ned drifta, fordi det ikkje er råd å drive lønsamt. Dei stengde difor 1. juni 2007. 

For å kunne drive lønsamt ønskte styret å byggje ut med inntil sju nye hytter, for å kunne handtere overnattingsgjester, og dimed andre typar arrangement. Dagens reguleringsplan tillèt ikkje slik utbygging. Ringerike kommune sende ut eit framlegg til ny reguleringsplan for Ringkollen til høyring 2. mai 2007, eit framlegg både Buskerud Fylkeskommune og Miljøverndepartementet har kome med innseiingar på. Kommunestyret vedtok til trass for innseiingane 21. juni 2007 ein ny reguleringsplan for Ringkollen, der dei opnar for utbygging av Ringkollstua. Dette vedtaket har Fylkeskommunen levert innseiing på til Miljøverndepartementet, noko dei fekk støtte for i februar 2008. 

Ringkollstua var stengd i heile 2008. Det vert søkt andre løysingar, m.a. i samarbeid med Miljøverndepartementet, for å tryggje drifta vidare. Miljøvernminister Erik Solheim stadfesta 15. februar òg at Miljøverndepartementet ønskte at Ringkollstua skulle oppretthaldast som eit tilbod for ålmenta.

I 2009 vart det lagt fram nye planar for utbygging der ein vil byggje eit tilbygg med 40 sengeplassar.
Frå 2009 til 2012 har Grand hotel på Hønfoss drive Ringkollstua, men sa våren 2012 opp driftsavtala.. Nye drivarar tek over i 2012.
I 2012 har Miljøverndepartementet opna for overnatting på Ringkollstua og det tyder at arbeidet med ny reguleringsplan kan byrje.

Kjelder 
 Romerike 1977

Bakgrunnsstoff 
 Bilder av Ringkollen Turisthotell hos Byarkivet, Oslo kommune
 Ringkollstua

Referanser

Kjelder 
 Denne artikkelen bygger på «Ringkollstua» frå , den 22. juli 2012. 
 

Turisthytter i Viken
Byggverk i Ringerike
Samferdsle i Ringerike
Nordmarka
Disney Interactive Studios

Disney Interactive Studios, opphavleg kalla Walt Disney Computer Software, seinare Disney Interactive og Buena Vista Games, Inc., er eit verdsomspennande amerikansk videospelselskap. Selskapet gjev ut og distribuerer multi-plattformspel.

Kjelder
Denne artikkelen bygger på «Disney Interactive Studios» frå ,  den 22. juli 2012.  
 

Dataspelutviklarar
Disney
Skipingar i 1988
Nedleggingar i 2016
SCE Studio Liverpool

SCE Studio Liverpool(opphavleg stifta som Psygnosis i 1984) er eit videospelutviklarhus med hovudkontor på Wavertree Technology Park i Liverpool, England. Det er ein del av Sony Computer Entertainment Worldwide Studios. Selskapet er no eit heileigd dotterselskap av Sony Computer Entertainment og i dag sysselset rundt 100 personar delt på to utviklingsgrupper.

Spel

Spel utvikla eller utgjevne som Psygnosis

 3D Lemmings Winterland
 3X: The Science of War
 Adidas Power Soccer
 The Adventures of Lomax
 Agony
 Air Support
 Alundra
 Amnios
 Anarchy
 Aquaventura
 Armour-Geddon
 Armour-Geddon 2: Codename Hellfire
 Assault Rigs
 Atomino
 Attack of the Saucerman
 Awesome
 Baal
 Ballistix
 Barbarian
 Barbarian II
 Benefactor
 Bills Tomato Game
 Blast Radius
 Blood Money
 Bloodwych
 Blue Ice
 Bob's Bad Day
 Bram Stoker's Dracula
 Brataccas (1985)
 Brian the Lion
 The Carl Lewis Challenge
 Captain Fizz Meets The Blaster-Trons
 Carthage
 Christmas Lemmings 
 Chronicles of the Sword
 Chrono Quest
 City of Lost Children
 Colony Wars
 Colony Wars: Vengeance
 Colony Wars: Red Sun
 Combat Air Patrol
 Creepers
 Cytron
 Darker
 Darkstalkers 
 Daughter of Serpents
 Deadline (1996)
 Deep Space
 Defcon 5
 Destruction Derby
 Destruction Derby 2

 Destruction Derby 64
 Destruction Derby Raw
 Diggers 2: Extractors
 Discworld
 Discworld II: Mortality Bytes! 
 Drakan: Order of the Flame
 Eagle One: Harrier Attack
 Ecstatica
 Ecstatica II
 Eliminator
 Expert Pool
 Formula 1
 Formula 1 97
 Formula 1 98
 Formula One 99
 Formula One 2000
 G-Police
 G-Police: Weapons of Justice
 Global Domination
 Globdule
 Guilty
 Hired Guns
 Infestation
 Innocent Until Caught
 The Killing Game Show 
 Kingsley's Adventure Krazy Ivan Lander Last Action Hero Leander Lemmings Lemmings 2: The Tribes Lemmings 3D Lemmings Chronicles Lemmings Paintball Lemmings Revolution Lifeforce Tenka Mary Shelley's Frankenstein Matrix Marauders Menace Metal Fatigue Microcosm Misadventures of Flink Monster Trucks Nations: Fighter Command Nevermind Nitro Novastorm O.D.T. - Escape... Or Die Trying Obitus Obliterator Oh No! More Lemmings Ork Overboard Panzer Elite 
 Perihelion: The Prophecy Prime Mover Prince of Persia 2: The Shadow and the Flame Pro 18 World Tour Golf Psybadek Puggsy Pyrotechnica Rascal Rastan Retro Force Ring Cycle, The Riot Roll Away Rollcage Rollcage Stage II Rollcage: Limited Edition Rosco McQueen Firefighter Extreme Rush Hour The Second Samurai Sentient Sentinel Returns Shadow Master Shadow of the Beast (1989)
 Shadow of the Beast II (1990)
 Shadow of the Beast III: Out of the Shadow (1992)
 Shipwreckers! Speedster Spice World Stryx Team Buddies Tellurian Defense Terrorpods Theatre of Death Thunder Truck Rally Toy Story Tricks N' Treasures Walker Wipeout Wipeout 64 Wipeout: 2097/Wipeout XL Wipeout 3 Wipeout 3: Special Edition Wiz 'n' Liz: The Frantic Wabbit Wescue X-It Zombieville''

Spel utvikla som SCE Studio Liverpool 

Merk: dette er engelske titlar.

Kjelde

Dataspelutviklarar